UPDATE 2. Intoxicarea „Soros în spatele tragediei Colectiv” a ajuns și în EVZ. Articolul din EVZ face trimitere către filmulețul difuzat și de România TV, dar postat pe o pagină nou creată, pe 30 noiembrie. Foto, în continuare

Publicitate

UPDATE. România TV și-a continuat ziua în aceeași notă. Paula Rusu: „Urmează imagini care dovedesc că președintele e vândut străinilor”, a spus ea în promoul emisiunii pentru ora 16.00. Tema străinilor care au luat țara face parte din mesajul electoral al partidului lui Sebastian Ghiță.

Cu două zile înainte de alegeri, România TV „scoate” pe post presupuse declarații ale unui hacker Anonymous, care ar vorbi despre implicarea lui Soros în tragedia de la Colectiv. Practic, Soros este „tema” de campanie a postului controlat de Sebastian Ghiță, candidat din partea PRU la alegerile parlamentare.

De altfel, tema vinovatului Soros și a străinilor care ne „acaparează” țara au fost laitmotiv. Cele două idei merg mână în mână cu mesajul electoral al Partidului România Unită, din care face parte Sebastian Ghiță.

VIDEO.

Romania TV - 9 decembrie from Jul on Vimeo.

Pe post a fost prezentat de mai multe ori o înregistare, în care apare o imagine cu o persoană ce poartă o mască cunoscută ca fiind folosită de hackerii Anonymous. Mesajul este citit în limba engleză de o voce robotică, ce spune, printre altele: „Știm ce preț plătește guvernul vostru pentru ca adevărul să nu fie niciodată aflat. (...) Vom trimite dovada faptului că cei din Colectiv au fost uciși. Noi știm detalii privind întregul plan”

„Noi știm detalii cu privire la tranzacțiile bancare făcute înainte de evenimente. Noi știm de unde au venit banii și pentru ce au fost foloșiți. Am urmărit traseul acestora din organizații controlate de George Soros, care au finanțat de asemenea investitura lui Dacian Cioloș în funcția de prim-ministru”

Câteva dintre titlurile care au curs pe ecran:

Acuzații-Șoc:Soros a pus la cale tragedia Colectiv

Soros, tranzactii dubioase pentru finanțarea operațiunii Colectiv

Lovitură de stat anunțată în România, cine ascunde adevărul

FOTO.

Reacție și din partea ActiveWatch:

Iohannis, numit de România TV „sluga străinilor”

România TV și-a continuat ziua în aceeași notă. Paula Rusu: „Urmează imagini care dovedesc că președintele e vândut străinilor”, a spus ea în promoul emisiunii pentru ora 16.00. Tema străinilor care au luat țara face parte din mesajul electoral al partidului lui Sebastian Ghiță.

Textul, reluat și pe burtierele de pe sticlă.

EVZ, ziar al cărui patron este candidat la parlamentare din partea PMP, a distribuit de asemenea intoxicarea despre Soros și Cioloș care ar fi „implicați în tragedia de la Colectiv”

Iulia Bunea

iulia.buneapaginademedia.ro